K9 Kõu

K9 Kõu (K9 Thunder) on Lõuna-Koreas Samsung Techwini (nüüdse nimega Hanwha Techwin) valmistatud soomustatud 155 mm haubitsaga liikursuurtükk. Suurtüki veermiku baasil on valmistatud ka vastav laskemoonasoomuk K10. K9 sarnaneb üldkontseptsioonilt (sh kasutamine koos laskemoonasoomukiga) peamiselt USA M109-ga, kuid süsteemid ja lahendused on uuesti läbi mõeldud ning kere on eeskujust märksa tugevam. Vastavalt tugevusele suurenenud kaalule on paigaldatud ka märksa võimsam mootor, mis on praktiliselt Saksamaa PzH 2000-lt. Relvasüsteemi arendamisel on arvestatud asjaoluga, et selle kasutajateks on peamiselt ajateenijad, kuna Lõuna-Koreas on ajateenistus. Arendusprogramm 155 mm / 52-kaliibirilise haubitsaga liikursuurtüki loomiseks algas Lõuna-Koreas 1989. aastal ning 1996. aastal testiti esimesi protüüpe. Uus relvasüsteem loodi asendama seni kasutusel olnud liikursuurtükke K55/K55A1. Lõuna-Korea valitsuse korraldatud K9 hanke võitis Samsung Aerospace Industries (SSA) ning K9 seeriatootmine algas 1999. aastal. Kokku on valmistatud 1136 masinat.[viide?] Esmakordselt olid K9-d lahingus 2010. aasta 23. novembril, kui õppustelt naasev Lõuna-Korea merejalaväele kuuluv kuuest K9-st koosnev patarei sattus Põhja-Korea suurtükiväe tule alla Yeonpyeongi pommitamise intsidendi ajal ja seejärel vastas tulele.  Lõuna-Korea – kokku toodetakse 1136 K9-t ja 179 K10-t.  Poola – kokku toodetakse 120 K9 veermikku liikursuurtükkidele AHS Krab. Lisaks allkirjastati 2022. aastal leping täiendavate liikursuurtükkide soetamiseks.  India – India armee jaoks toodeti kokku 100 K9-t.  Eesti – sõlmis aastal 2018 Lõuna-Koreaga lepingu vähemalt 12 K9 ostmiseks. Esimesed masinad jõudsid Eestisse augustis 2020. Eesti kaitsevägi ja kaitseministeerium kavatsevad Eestis liikursuurtükkide nimena kasutada K9 Kõu.  Soome – alustas 2016. aastal Lõuna-Koreaga läbirääkimisi K9-te ostmiseks. Tarnetega alustati 2017.  Norra – ostab 24 K9 ja 6 K10 laskemoonasoomukit, mis peaksid välja vahetama praegused 1960. aastast teenistuses olevad liikursuurtükid M109A3GNM.  Taani – kaaluti liikursuurtükkide M109AE väljavahetamist K9-te vastu, kuid otsustati prantslaste CAESAR liikursuurtükkide kasuks. "S. Korean Troops on High Alert After Shelling". Fox News Channel (inglise keeles). Associated Press. 24. november 2010. Vaadatud 6. veebruar 2017.{{netiviide}}: CS1 hooldus: tundmatu keel (link) Tae-hoon, Lee. "Extent of NK damage remains uncertain". The Korea Times (inglise keeles). Vaadatud 6. veebruar 2017.{{netiviide}}: CS1 hooldus: tundmatu keel (link) "Samsung Techwin signs deal for delivering 120 K9 Thunder self-propelled howitzers to Poland" (inglise). Army Recognition. 17. detsember 2014. Originaali arhiivikoopia seisuga 18. detsember 2014. Vaadatud 3. veebruar 2017. "Poola ostab mitme miljardi eest relvastust Lõuna-Korealt" ERR, 28. juuli 2022 Bedi, Rahul (8. oktoober 2015). "K9 selected for Indian Army SPH requirement" (inglise). IHS Jane's 360. Originaali arhiivikoopia seisuga 3. veebruar 2017. "Esimesed liikursuurtükid K9 Kõu jõudsid Eesti kaitseväe relvastusse". Eesti Kaitseväe koduleht. 9. oktoober 2020. Vaadatud 03.04.2021. Einmann, Andres (3. veebruar 2017). "Eesti kavatseb osta Lõuna-Korealt 12 liikursuurtükki". Postimees. Vaadatud 3. veebruar 2017. 21. juuni 2018 kell 15:01, Eesti sõlmib lepingu 12 Lõuna-Korea liikursuurtüki ostuks, err.ee "Maavoimat aikoo hankkia järeitä telatykkejä Etelä-Koreasta". Ilta-Sanomat (soome). Kotimaa. 7. jaanuar 2016. Originaali arhiivikoopia seisuga 1. jaanuar 2018. Vaadatud 3. veebruar 2017. Grevatt, Jon (22. detsember 2017). "Hanwha confirms K9 export to Norway". IHS Jane's 360. Vaadatud 25. detsember 2016. de Larrinaga, Nicholas (13. aprill 2016). "Denmark picks five bidders for artillery procurement" (inglise). IHS Jane's 360. Vaadatud 3. veebruar 2017. Defense & Security News - Denmark armyrecognition.com, 15. märts 2017